als_Latn dik_Latn sag_Latn
Monika Kryemadhi ‘përplaset’ me Luan Ramën: “Tërhiqu nga deklaratat, gratë në Parlament jo çështje kuotash”
Lëvizja Socialiste për Integrim ka vendosur në listën e kandidatëve për deputetë për Tiranën 3 vajza rresht në krye të saj.
Një gjë e tillë nuk lejohet nga Kodi Zgjedhor i Republikës së Shqipërisë, pasi nuk lejohet që të ketë 3 emra rresht të së njëjtës gjini, në bazë të Nenit 67 të Kodit Zgjedhor.
Në bazë të kësaj renditjeje, kjo parti rrezikon një gjobë deri në 1 milion lekë të reja nga KQZ, duke iu referuar Nenit 175 të Kodit Zgjedhor.
Për këtë çështje ka reaguar nënkryetari i Lëvizjes Socialiste për Integrim, njëkohësisht kreu i grupit parlamentar i kësaj partie.
“Paradoks i ligjit! Por është një gjobë që ia vlen ta paguash për shkak të mesazhit që përcjell dhe vlerës që përfaqëson lista e LSI-së në qarkun e Tiranës”,- tha Luan Rama.
Por kjo deklaratë e tij nuk është pritur mirë nga deputetja Monika Kryemadhi, e cila i ka bërë thirrje Luan Ramës të tërhiqet nga deklaratat e tij dhe ta denoncojë si një akt diskriminimi ndaj vajzave dhe jo ta trajtojë si një çështje kuotash.
STATUSI I PLOTË
Unë mendoj dhe besoj se LSI nuk është parti kuotash dhe as vasale e asnjë institucioni shtetëror. E them këtë me bindje, sidomos pasi u njoha me deklaratën e Luan Ramës, i cili u shpreh i gatshëm të paguajë gjobën që KQZ ka vënë për shkak se 3 emrat e parë në listën e kandidatëve për deputetë të LSI-së janë gra dhe vajza. Ndiej keqardhje dhe revoltë kur shoh që edhe një drejtues i lartë i partisë ku unë bëj pjesë mendon se përfaqësimi i grave në parlament është çështje kuotash.
Jo, i dashur Luan, LSI është parti vlerash dhe nuk i ndan ato në bazë të gjinisë, por të kontributeve. Gjoba që je treguar i gatshëm të paguash në KQZ duhet ankimuar dhe denoncuar si një akt diskriminimi për punën dhe angazhimin që këto gra e vajza kanë dhënë për LSI-në. Gjë që ti dhe unë e dimë më mirë se çdo KQZ apo institucion tjetër. Ndaj si mike dhe bashkëpunëtore të kërkoj të tërhiqesh nga ky vendim dhe të bashkohesh me qëndrimin tim dhe të të gjitha grave dhe vajzave të LSI-së, që kanë punuar dhe punojnë me zell dhe devotshmëri për një Shqipëri më të mirë. Sepse janë pjesë e asaj liste jo vetëm sepse e meritojnë, por sepse me kontributin e tyre do të jenë aktive për të ndërtuar një jetë më të mirë për të gjithë ne.
/Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eus_Latn